पश्चिमी उत्तर प्रदेश
पश्चिमी उत्तर प्रदेश, भारत का एक क्षेत्र है जिसमें उत्तर प्रदेश राज्य के पश्चिमी जिले शामिल हैं, जो मुख्यतया रोहिलखंड और ब्रज क्षेत्र को समाहित करता है। इस क्षेत्र के कुछ जनसांख्यिकीय, आर्थिक और सांस्कृतिक स्वरूप, उत्तर प्रदेश के अन्य हिस्सों से अलग हैं, और हरियाणा व राजस्थान राज्यों से अधिक निकटता से मिलते जुलते हैं। हरित क्रांति की सफलताओं के कारण, पश्चिमी उत्तर प्रदेश में हरियाणा और पंजाब के समान तेजी से आर्थिक विकास हुआ है। पश्चिमी उत्तर प्रदेश का एक महत्वपूर्ण हिस्सा भारत के राष्ट्रीय राजधानी क्षेत्र का एक हिस्सा है। इस क्षेत्र का सबसे बड़ा शहर गाजियाबाद है, जबकि दूसरा सबसे बड़ा शहर, आगरा एक प्रमुख पर्यटन स्थल है। यहाँ पर 50 सेमी वार्षिक वर्षा रेखा बनाती है।